D' Republik Pole (uuf Polnisch Rzeczpospolita Polska) isch en Schtaat in Mitteleuropa. S'Land gränzt im Norde a de russische Exklave Kaliningrad (210 km) und a Litaue (103 km), im Oschte a Wiisrussland (416 km) und a d'Ukraine (529 km), im Süde a d' Slowakej (539 km) und Tschechie (790 km) und noo im Weschte a Dütschland (467 km). S'Land hät e 528 km langi Oschtseechüschte. D'gsamtlängi vo de Gränze betrajt 3.582 km. Die längschti Nord-Süd-Uusdehnig betrajt 790 km, d' längschti Oscht-Wescht-Uusdehnig 680 km.